แบงก์โน้ตส์
ท่วมสุดตัว
30 ต.ค. 2565

ท่วมสุดตัว
โดย...ทีมข่าวการเงิน
ถือเป็นผู้อพยพเต็มตัวก็ว่าได้ สำหรับ “นริศ ชัยสูตร” อธิบดีกรมธนารักษ์ เพราะตั้งแต่น้องน้ำเริ่มบุกถล่มกรุง อธิบดีนริศพร้อมครอบครัวต้องอพยพหนีน้องน้ำจากบ้านย่านบางกรวยมาคอนโดแถวบางพลัด น้องน้ำก็ยังคิดถึงอุตส่าห์ตามมาหาอีกจนได้
รวมความได้ว่า หนีไปหนีมา 4 ครั้งเข้าไปแล้ว ไม่ธรรมดาจริงๆ
เพื่อไม่ให้ซ้ำรอยอีก สุดท้ายนริศตัดสินใจเด็ดขาด ส่งภรรยาและลูกๆ กลับไปยังบ้านที่สระบุรี คราวนี้ถ้าน้องน้ำยังตามไปได้อีกก็ให้มันรู้กันปายยยย...
ส่วนตัวเองนั้น ขอทำหน้าที่ดูแลผู้อพยพ ณ ศูนย์วายุภักษ์ร่วมใจช่วยภัยน้ำท่วมที่ศูนย์ราชการฯ ถนนแจ้งวัฒนะ แบบว่ากินนอนที่ศูนย์ฯ นั้นแหละ จะได้ไม่เสียเวลาเดินทางไปมาอีก
พูดถึงศูนย์ฯ แห่งนี้ นริศ ให้ความสำคัญและทุ่มเทกับศูนย์ฯ เป็นอย่างมาก จัดเจ้าหน้าที่ของกรมธนารักษ์ 30 คน คอยดูแลผู้อพยพ 2,500 คน และสัตว์เลี้ยงอีก 295 ตัว ตลอด 24 ชั่วโมง
เห็นข้าราชการทำงานทุ่มเทอย่างนี้แล้ว ใครที่มีความต้องการบริจาคสิ่งของสามารถสอบถามข้อมูลเพิ่มเติมได้ที่ กรมธนารักษ์ โทร. 022785641, 022730899 ต่อ 5119
ที่ศูนย์ราชการฯ ถนนแจ้งวัฒนะ โทร. 021431444 ทุกวันไม่เว้นวันหยุด ตั้งแต่ 08.0018.00 น.
&amp;&lt;2288;
&amp;&lt;2288;